Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: 2. melléklet a 31/2010. (XII. 23.) NFM rendelethez
Paragraph Index: 2561

4. A honosítási engedély kiadása iránti kérelemhez egy eredeti és három másolati példányban mellékelni kell: 4.1. a Magyarországon üzembehelyezendõ vasúti jármû elsõ üzembehelyezési eljárását lefolytató állam engedélyezõ hatósága által kiadott típusengedély hiteles másolatát és annak hiteles magyar fordítását, vagy ezek hiányában, 4.2. az állam engedélyezõ hatósága által kiállított, a 3. mellékletben meghatározott tartalmi követelményeknek megfelelõ nyilatkozatot, és annak hiteles magyar fordítását, amely igazolja, hogy a jármû üzembehelyezését a vonatkozó nemzetközi elõírásoknak megfelelõen végezték és a jármû a nyilatkozat kiállításának idõpontjában is megfelel a nemzetközi elõírásoknak, vagy a nemzetközi elõírásoktól milyen paraméterekben tér el, és azok milyen korlátozások mellett teszik alkalmassá a jármûvet a vasúti forgalomban való részvételre, 4.3. a jármû jellegtervét, 4.4. a jármû mûszaki leírását, 4.5. vasúti tartálykocsi esetében: 4.5.1. a tartály elsõ üzembehelyezési eljárását lefolytató állam engedélyezõ hatósága által kiadott típusengedély hiteles másolatát és annak hiteles magyar fordítását, vagy ezek hiányában, 4.5.2. az állam engedélyezõ hatósága által kiállított, a 2. mellékletben meghatározott tartalmi követelményeknek megfelelõ nyilatkozatot, és annak hiteles magyar fordítását, amely igazolja, hogy a tartály gyártása és üzembehelyezése a vonatkozó nemzetközi elõírásoknak megfelelõen történt és a tartály a nyilatkozat kiállításának idõpontjában is megfelel a nemzetközi elõírásoknak, vagy a nemzetközi elõírásoktól milyen paraméterekben tér el, és azok milyen korlátozások mellett teszik alkalmassá a tartályt a vasúti áruszállításra, valamint 4.5.3. Magyarországon bejegyzett, független kazánbiztos, vagy RID szakértõ szakvéleményét a tartály és szerelvényei megfelelõségére vonatkozóan, 4.6. a vasúti jármûre vonatkozó, 1. melléklet szerinti, a jármû típusát meghatározó adatokat tartalmazó táblázatot, a jármû elsõ üzembehelyezési eljárását lefolytató hatóság által záradékolva.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes